റോക്കി ഭായിയുടെ രണ്ടാം വരവ്: അധീരയായി സഞ്ജയ് ദത്ത്, കാത്തിരിപ്പിന് വിരാമം കെജിഎഫ് രണ്ടാം ഭാഗത്തിലെ പ്രധാന വില്ലനായ സഞ്ജയ് ദത്തിന്റെ അധീരയുടെ ക്യാരക്ടര് പോസ്റ്റര് പുറത്തിറങ്ങി. അദ്ദേഹത്തിന്റെ പിറന്നാളിനോടനുബന്ധിച്ചാണ് അധീര എന്ന മാസ് വില്ലന്റെ ലുക്ക് അണിയറപ്രവര്ത്തകര് പുറത്തു വിട്ടത്. എല്ലാവരും കണ്ടിരിക്കേണ്ട ചിത്രമാണ് കെജിഎഫ് ചാപ്റ്റര് 2 എന്ന് പോസ്റ്റര് പങ്കുവെച്ച് സഞ്ജയ് ദത്ത് പറഞ്ഞു. കേരളത്തില് ഉള്പ്പെടെ തരംഗം സൃഷ്ടിച്ച കെജിഎഫിന്റെ രണ്ടാം ഭാഗമാണ് കെജിഎഫ് ചാപ്റ്റര് രണ്ട്. രണ്ടാം പതിപ്പിലും യാഷ് തന്നെയാണ് നായകന്. രവീണ ടാണ്ടര് ഉള്പ്പെടെയുള്ള താരങ്ങള് കെജിഎഫില് പ്രധാന വേഷത്തിലെത്തുന്നുണ്ട്. പ്രശാന്ത് നീല് സംവിധാനം ചെയ്യുന്ന ചിത്രം ഡിസംബറില് റിലീസിനെത്തുമെന്നാണ് സൂചന. ജൂലൈ 16ന് റിലീസിന് എത്തേണ്ട ചിത്രം കൊറോണ പ്രതിസന്ധിയെ തുടര്ന്ന് നീട്ടി വെയ്ക്കുകയായിരുന്നു. ചിത്രത്തിന്റെ പുതിയ റിലീസ് ഡേറ്റ് ഉടന് തന്നെ പുറത്തുവിടുമെന്ന് സഞ്ജയ് ദത്ത് പോസ്റ്റര് പങ്കുവെച്ച് കുറിച്ചു. ഹോമബിള് ഫിലിംസാണ് യഷിന്റെ ബ്രഹ്മാണ്ഡ ചിത്രം നിര്മ്മിക്കുന്നത്. 1951 മുതല് വര്ത്തമാനകാലം വരെയുള്ള കഥയാണ് കെജിഎഫ് രണ്ടാം ഭാഗത്തില് പറയുന്നത്. 2018 ഡിസംബര് 21നാണ് ചിത്രത്തിന്റെ ആദ്യഭാഗം പുറത്തിറങ്ങിയത്. തെന്നിന്ത്യയില് ആകെ തരംഗം സൃഷ്ടിച്ച ചിത്രത്തിന്റെ രണ്ടാം ഭാഗം കേരളത്തില് പ്രദര്ശനത്തിനെത്തിക്കുന്നത് പൃഥ്വിരാജ് പ്രൊഡക്ഷന്സാണ്. കന്നഡയില് ഇതുവരെ നിര്മ്മിക്കപ്പെട്ടതില് ഏറ്റവും നിര്മാണച്ചെലവേറിയ ചിത്രമായിരുന്നു കെജിഎഫ്.